google/wiki40b huggingface dataset:
Taman Sari, Jakarta Barat

Taman Sari merupakan sebuah kecamatan yang terletak di Jakarta Barat. Kecamatan ini dihuni komuniti Cina yang besar. Mereka terutama berada di Glodok dan sekitarnya.
Moissy-Cramayel

Moissy-Cramayel ialah sebuah komun yang terletak di komun Seine-et-Marne di utara-tengah Perancis.
Hurip Jaya

Poskod

Poskod yang digunakan di Hurip Jaya adalah 17610. Terdapat 9 buah desa di dalam daerah kecamatan Babelan.
Canseleri Parti

Canseleri Parti (Parteikanzlei), sehingga tahun 1941 Staf Timbalan Führer (Stab des Stellvertreters des Führers), ialah nama bagi ibu pejabat Parti Nazi (NSDAP) Jerman.

Organisasi

Sejak tahun 1933 pejabat parti di Munich telah berada dibawah timbalan Hitler iaitu Rudolf Hess yang menyandang jawatan Menteri Reich dalam kabinet Hitler. Jabatan Hess bertanggungjawab bagi mengurus hal ehwal parti; menyelesaikan pertikaian didalam parti dan bertindak sebagai orang tengah antara parti dan negara yang membabitkan keputusan dasar dan perundangan. Organisasi ini bertanggungjawab bagi hal ehwal parti yang bersaing kuasa bukan hanya dengan Canseleri Reich dibawah Hans Lammers tetapi juga dengan Canseleri Führer dan Gau- serta Reichsleiter Nazi. Martin Bormann, setiausaha peribadi dan ketua staf kepada Hess, merupakan orang yang bertanggungjawab. Bormann menggunakan kedudukan ini untuk mencipta birokrasi yang luas dan banyak melibatkan diri dalam membuat keputusan. Bormann kelak menjadi seorang wakil yang sangat cekap dan amat diperlukan dalam kepentingan parti, mengatasi kuasa pemimpin-pemimpin daerah di peringkat pertengahan dan membawa penglibatan parti dalam enakmen undang-undang dan dekri Führer. Pada tahun 1939, Hitler melantik Bormann sebagai pentadbir harta dan kewangan peribadinya. Bormann menubuhkan Dana Adolf Hitler bagi Perdagangan dan Industri Jerman, yang mengumpul wang daripada para usahawan Jerman bagi pihak Hitler. Sesetengah dana yang diterima menerusi program ini telah di agih-agihkan kepada beberapa pemimpin parti, tetapi Bormann menyimpan kesemuanya untuk kegunaan peribadi Hitler.
Selepas penerbangan Hess ke United Kingdom untuk mencari perundingan damai dengan kerajaan British pada 10 Mei 1941, Hitler memansuhkan jawatan Timbalan Führer pada 12 Mei 1941. Hitler menugaskan Bormann dengan kerja-kerja lama Hess, dengan gelaran Ketua Parteikanzlei (Canseleri Parti). Pada kedudukan ini beliau bertanggungjawab bagi semua pelantikan NSDAP, dan hanya menjawab kepada Hitler. Bormann menggunakan posisinya untuk menyekat akses kepada Hitler demi kepentingannya sendiri dan dibantu oleh timbalan-timbalan seperti Albert Hoffmann, Gerhard Klopfer dan Helmuth Friedrichs, serta menambah pengaruh parti di kawasan-kawasan seperti persenjataan dan tenaga manusia. Menteri Kelengkapan Perang Albert Speer mengadu tentang penglibatan Bormann bersama stafnya dalam hal ini. Pada 12 Februari 1943 Bormann secara rasminya dilantik sebagai Setiausaha Sulit Führer, menjangkau satu hubungan saling percaya yang unik bersama Hitler. Pada ketika ini, Bormann mempunyai kawalan de facto ke atas semua hal ehwal domestik. Beliau memegang jawatan pemimpin Canseleri Parti Nazi sehingga 30 April 1945.
Masakan Shanxi

Ramuan

Cuka matang Shanxi (juga dikenali sebagai "cuka lebih-matang"), dikenali Shanxi lao chencu (Cina ringkas: 山西老陈醋; Cina tradisional: 山西老陳醋; pinyin: Shānxī lǎo chéncù) dalam bahasa Cina. Berdasarkan teknik yang digunakan untuk menyediakan cuka, ia perlu lebih tepat dipanggil "cuka Shanxi berusia" atau "cuka lebih berusia". Antara kaedah-kaedah yang digunakan dalam bru Shanxi lao chencu telah dianggap harta intelek dan di bawah perlindungan undang-undang China. Ia adalah produk yang terkenal di rantau ini, dan dihasilkan terutamanya di Daerah Qingxu, satu persekitaran ibu kota wilayah Taiyuan. Muzium Kebudayaan Cuka Shanxi telah dibina di sana. Penduduk tempatan Taiyuan, terutama mereka yang telah tinggal di sana selama beberapa generasi, lebih suka Cuka Matang Donghu (Cina ringkas: 东湖老陈醋; Cina tradisional: 東湖老陳醋; pinyin: donghu) dihasilkan oleh Kumpulan Cuka Matang Shanxi yang merupakan pengeluar cuka matang yang terbesar di China. Dan Ninghuafu Yiyuanqing (Cina ringkas: 宁化府益源庆; Cina tradisional: 寧化府益源慶; pinyin: Nínghuàfǔ Yìyuánqìng), jenama cuka yang dihasilkan oleh Syarikat Yiyuanqing di kawasan pusat bandar lama Taiyuan.
Di Amerika Syarikat, beberapa kedai runcit Asia menjual Shanxi Laochencu'. pembekal biasa ialah Kumpulan Cuka Matang Shanxi, syarikat dihormati sejak 1368, dan Jenama Shuita (Bahasa Cina: 水塔牌; pinyin: Shuǐtǎ pái), syarikat bru terletak di Daerah Qingxu.

Sup bebiri Tou-nao

Bermaksud sup "kepala otak" bebiri. Ia diperbuat daripada bebiri, wain beras, keladi dan rempah lain. Sup ini tidak ada kena mengena dengan kepala atau otak kambing walaupun namanya begitu. Ia secara tradisinya dinikmati semasa musim sejuk dan dikatakan berkhasiat.

Bebola daging masam-manis

Hidangan yang dibuat dari daging babi atau daging lembu kisar yang digoreng.

Itik rangup

Itik dikukus terlebih dahulu dan kemudian digoreng. Ini mewujudkan rangup dan rasa kaya tanpa membuat daging itik terlalu berminyak.

Daging babi kukus keju kacang soya

Babi goreng terlebih dahulu dan kemudian dikukus dalam mangkuk besar bersama-sama dengan dadih keju soya masin warna merah (sama dengan yang digunakan dalam masakan Beijing), halia dan bawang putih. Apabila selesai, daging babi mempunyai rasa berkrim, lembut, sedikit manis dan kaya savouri dari kedua-dua keju soya dan lemak babi. Daging babi itu dihiris nipis dan dihidangkan dengan herba segar.
Cramont

Cramont ialah sebuah komun yang terletak di komun Somme di Picardie di utara Perancis.
Bina Etawa

Demografik 2001

Menurut bancian India pada tahun 2001, Bina Etawa memiliki bilangan penduduk seramai 51,189. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Bina Etawa memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 57% lelaki dan 43% wanita mampu membaca. 15% dari populasi berusia di bawah 6 tahun. (2001)
Paledah

Poskod

Poskod yang digunakan di Paledah adalah 46384. Terdapat buah desa di dalam daerah kecamatan Padaherang.
Raam Punjabi

Biografi

Dari tahun 1962 begitu berdirinya stasiun televisi publik yaitu TVRI di Kelapa Gading sampai 1963 Raam bekerja di sebuah perusahaan tekstil. Ketertarikan anak ketiga dari tujuh putra-putri pasangan Jethmal Tolaram Punjabi dan Dhanibhai Jethmal Punjabi ini pada dunia perfilman sudah datang dari sejak kecil, karena hobinya menonton film dan kebiasaannya keluar masuk bioskop.
Pada tahun 1967, bersama dua kakaknya, Dhamoo Punjabi dan Gobind Punjabi, Raam mendirikan perusahaan importir film, PT Indako Filem dengan modal Rp 30 juta (RM 30 Juta).
Ini adalah filem Indonesia pertama yang menggunakan seluloid 70 milimeter, tapi kurang laku ketika dilempar ke pasar. Kemudian kembali Raam memproduksi film Demi Cinta yang dibintangi Sophan Sophiaan dan Widyawati. Namun film produksi keduanya ini termasuk biasa-biasa saja dalam peredarannya. Baru di film ketiganya, Pengalaman Pertama, bintang terang menghampirinya. Film ini dibintangi Roy Marten, Yati Octavia, dan Robby Sugara.
Pada tahun 1980-an ketika kondisi perfilman Indonesia sedang terpuruk, Raam malah sukses, membawa trend film bertemakan komedi di perfilman Indonesia dengan menampilkan bintang komedi pada saat itu trio Warkop (Warung Kopi) yaitu Dono, Kasino dan Indro.
Pada umur 17 tahun awal kariernya sebagai produser, Raam telah memproduksi lebih dari 100 filem termasuk lewat PT Parkit Film yang ia dirikan pada 1981.
Pada tahun 1990 ia mendirikan rumah produksi PT Tripar Multivision Plus dengan modal Rp. 250 juta.
Pada tahun 2004, terbit buku biografi Raam Punjabi berjudul Panggung Hidup Raam Punjabi. Buku setebal lebih dari 300 halaman dan disusun oleh Alberthiene Endah itu banyak mengetengahkan sisi kehidupan Raam Punjabi. Buku tersebut ini diterbitkan Grasindo (kelompok penerbit milik PT Gramedia).
Ranapur

Demografik 2001

Menurut bancian India pada tahun 2001, Ranapur memiliki bilangan penduduk seramai 10,617. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Ranapur memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 59% lelaki dan 41% wanita mampu membaca. 16% dari populasi berusia di bawah 6 tahun. (2001)
Perisian sistem

Perisian sistem ialah sejenis perisian komputer yang direka untuk menyediakan platform kepada perisian-perisian lain. Antara contoh-contoh sistem sebegini termasuk sistem operasi, sistem pengkomputeran, enjin permainan, automasi industri serta aplikasi perisian perkhidmatan.
Perisian penggunaan pula lebih merujuk kepada membenarkan pengguna membuat kerja seperti dokumen teks, bermain permainan, mendengar musik atau melayari Internet melalui pelayar web tertentu.
Askar kolonial

Askar kolonial atau tentera kolonial merujuk kepada pelbagai unit tentera yang di direkrut dari ataupun digunakan sebagai anggota garison di wilayah-wilayah kolonial.

Latar belakang kolonial

Koloni-koloni mungkin terletak di luar negara penjajah ataupun di kawasan yang dikuasai oleh kuasa-kuasa darat seperti China atau Rusia.  Askar kolonial digunakan oleh kuasa-kuasa Imperial sama ada yang kuno, seperti Rum, atau moden, seperti Great Britain, Perancis, Belanda, Denmark, Amerika Syarikat Jerman, Itali, Sepanyol dan Portugal. Ada kalanya tentera ini direkrut di bawah ketua-ketua tempatan sebagai anggota tambahan (auksiliari), dan ada kalanya mereka direkrut terus dan dibayar gaji dan berkhidmat di bawah pemerintahan pegawai-pegawai kolonial.  Tentera kolonial ini perlu dilihat sebagai sebahagian daripada sistem projeksi kuasa yang lebih luas, yang mungkin termasuk rantaian pangkalan-pangkalan luar negara dan stesen-stesen minyak, kapal, pesawat, sistem perikatan dan kekuatan fiskal.
Kampung Pauh Butut

Poskod

Poskod yang digunakan di Kampung Pauh Butut, Kota Bharu, Kelantan adalah 16010.
Perancangan bandar

Perancangan bandar (perancangan pekan, bandar, dan perbandaran) adalah proses politik dan teknikal berkaitan dengan kawalan penggunaan tanah dan reka bentuk persekitaran bandar, termasuk jaringan pengangkutan, bagi memandu dan memastikan pembangunan terancang petempatan dan masyarakat. Ia berkait dengan penyelidikan dan analisa, pemikiran strategik, seni bina, reka bentuk bandar, perbincangan dengan awam, cadangan polisi, perlaksanaan dan pentadbiran.
Perancangan boleh dalam pelbagai bentuk termasuk rancangan strategik, pelan menyeluruh, pelan kejiranan, strategi peraturan dan insentif, atau rancangan pengekalan sejarah. Perancang sering juga bertanggung jawab bagi melaksanakan polisi yang dipilih.
Asal perancangan bandar moden terletak pada pergerakan perubahan bandar yang muncul sebagai tindak balas kepada keadaan tidak teratur pada bandar industri pada pertengahan kurun ke-19. Perancangan bandar turut merangkumi pembaharuan bandar, dengan menyesuaikan kaedah perancangan bandar pada bandar sedia ada yang mengalami kemerosotan. Pada akhir kurun ke-20, istilah pembangunan mampan telah menjadi lambang hasil sempurna bagi keseluruhan matlamat perancangan.

Sejarah

Semasa tempoh Neolithik, pertanian dan teknik lain menyumbang pada bilangan penduduk lebih besar berbanding masyarakat amat kecil pada tempoh Paleolitik, yang kemungkinannya mendorong pada kerajaan lebih kuat, lebih paksaan muncul pada masa itu. Tempoh Pre-Klasik dan Klasik melihat sejumlah bandar diatur menururt rancangan yang telah ditetapkan, sungguhpun banyak yang cenderung berkembang secara organik. Bandar dirancang merupakan ciri-ciri di kebudayaan Mesopotamia, Harrapan, dan Mesir Purba pada mil milenium ketiga BC (lihat Perancangan bandar di Mesir purba). Gambaran perancangan bandar yang pertama direkodkan digambarkan dalam Epik Gilgamesh bagi bandar Uruk (insert ref).
Ciri-ciri berbeza bagi pembangunan bandar dari peninggalan bandar Harappa, Lothal, dan Mohenjo-daro dalam Kebudayaan Lembah Indus (di masa kini barat daya India dan Pakistan) mendorong para kaji purba bagi merumuskan bahawa mereka merupakan contoh terawal bagi bandar yang sengaja dirancang dan diuruskan. Jalan bagi kebanyakan bandar awal ini diturap dan diatur pada sudut tepat berpetak dalam pola bergrid, dengan kedudukan hierarkijalan dari jalan utama sehingga lorong kediaman.
Bukti cari gali mencadangkan bahawa kebanyakan rumah Harrapan diatur bagi melindungi dari bandar dan meningkatkan lagi privasi kediaman; banyak diantaranya turut memiliki telaga air, kemungkinanan bagi kedua-dua tujuan iaitu kebersihan dan upacara. Bandar kuno ini adalah unik kerana ia sering memiliki sistem penyaliran, kelihatannya terikat dengan kebersihan bandar sempurna yang dibangunkan dengan baik.
Sekolah Menengah Kebangsaan Bukit Payong, Kedah

Visi

SMK Bukit Payong akan menjadi sekolah cemerlang dan beridentiti dalam negeri Kedah menjelang 2015.

Misi

SMK Bukit Payong berazam untuk menjadi sekolah cemerlang dan beridentiti menjelang 2015.
Ranavav

Demografik 2001

Menurut bancian India pada tahun 2001, Ranavav memiliki bilangan penduduk seramai 24,202. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Ranavav memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 57% lelaki dan 43% wanita mampu membaca. 15% dari populasi berusia di bawah 6 tahun. (2001)
Doa Raihul Ahmar

Ringkasan

Buku ini membincangkan mengenai Doa Angin Ahmar, hasil penulisan Tiada Nama Pengarang. Dari koleksi kitab Melayu / Jawi (Terbitan Khazanah Fathaniyah).
Margny-sur-Matz

Margny-sur-Matz ialah sebuah komun di jabatan Oise di utara Perancis, wilayah Picardy.
Tugrik

Tugrik merupakan mata wang rasmi negara Mongolia sejak 9 Disember 1925 menggantikan mata wang Dolar Mongolia. Mata wang ini setiap satu-satunya dibahagi menjadi 100 möngö (мөнгө). Mata wang ini terbahagi menjadi 10, 20, 50 möngö, 1, 5, 10, 20, 50, 100, 500, 1000, 5000, 10 000, 20 000 tögrög.
Utran

Demografik 2001

Menurut bancian India pada tahun 2001, Utran memiliki bilangan penduduk seramai 12,894. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Utran memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Pulau Wan Man

Pulau Wan Man merupakan sebuah pulau kecil di negeri Terengganu, Malaysia. Ia terletak di pantai timur Terengganu. Ia adalah satu daripada ratusan pulau-pulau kecil di Malaysia.
Pulau Wan Man mempunyai Masjid Kristal dan Taman Tamadun Islam yang dibuka sejak bulan Februari 2008.
Kerepek kentang

Kerepek kentang merupakan kepingan kentang yang digoreng atau dibakar sehingga garing. Ia biasa dimakan sebagai pembuka selera atau snek.

Asal kerepek kentang

Secara tradisional, kerepek kentang dipercayai dicipta dengan tidak sengaja oleh George Crum, yang merupakan seorang tukang masak di sebuah restoran rumah persinggahan di Saratoga Springs, New York, A.S. Restoran tersebut sangat popular dengan jejari kentang goreng. Suatu hari, terdapat aduan daripada pelanggan yang mengatakan jejari kentang itu terlalu tebal. Lalu, Crum menipiskan kentang tersebut tetapi pelanggan masih tidak puas hati. Oleh itu, Crum telah memotong kentang itu dengan paling nipis seperti kerepek dan menggorengnya. Crum meletakkan garpu untuk menyakitkan hati pelanggannya. Sesuatu luar dugaan telah berlaku. Pelanggan Crum amat menyukainya.
Kerepek kentang goreng Crum diberi nama "Saragota Chips". Kerepek ini telah dibungkuskan dan dijual di New York. Kerepek kentang ini mendapat permintaan tinggi di pasaran. Selepas itu, Crum telah membuka restorannya sendiri dan menu utamanya ialah kerepek kentang goreng.
Penjelasan lain asal-usul kerepek kentang ialah daripada resipi Shilling Cookery for the People oleh Alexis Soyer (1845) atau The Virginia House-Wife oleh Mary Randolph (1824) selain dua lagi buku masak sezaman.
Banjarmasin

Banjarmasin adalah sebuah ibu kota Kalimantan Selatan, Indonesia. Kota ini memiliki luas wilayah 72 km² atau 0,019% dari luas wilayah Kalimantan Selatan. Jumlah penduduk di kota ini adalah sebanyak 527,250 orang (2000) dengan kepadatan penduduk berjumlah 7,325/km².
Kota Banjarmasin terletak pada 3°15 - 3°,22 S dan 114°32 T, ketinggian tanah berada pada 0,16 m di bawah permukaan laut dan hampir seluruh wilayah digenangi air pada saat pasang.
Banjarmasin disambungkan melalui pengangkutan udara oleh Lapangan Terbang Syamsudin Noor yang terletak lebih kurang 25 km dari bandar. Ibu kota ini juga mempunyai sebuah pelabuhan yang dipanggil Pelabuhan Trisakti.
Pengangkutan di Malaysia

Pengangkutan di Malaysia mula dimajukan semasa pemerintahan penjajahan British, dan rangkaian pengangkutan negara ini kini luas dan maju. Rangkaian jalan raya Malaysia sangat besar, merangkumi 63,445 km, termasuk 1,630 km lebuhraya. Lebuhraya utama negara ini berpanjang melebihi 800 km, mencapai sempadan Thai dari Singapura. Rangkaian jalan di Semenanjung Malaysia adalah berkualiti, sementara sistem jalan raya di Malaysia Timur kurang maju. Cara pengangkutan utama di Semenanjung Malaysia termasuk bas, kereta api, kereta.
Pengangkutan merupakan alat pemindahan barang atau manusia dari satu tempat ke tempat yang lain
Malaysia mempunyai enam buah lapangan terbang antarabangsa. Penerbangan rasmi Malaysia ialah Penerbangan Malaysia, menyediakan perkhidmatan antarabangsa dan dalam negeri bersama dua penerbangan lain. Kebanyakan bandar raya besar disambungkan dengan laluan udara. Sistem kereta api diurus oleh syarikat tempatan. Yang popular di dalam bandar raya ialah Transit Aliran Ringan, yang mengurangkan beban lalu lintas di sistem lain, dan dianggap selamat, selesa dan boleh  dipercayai.

Kereta api

Sistem kereta api diurus oleh syarikat tempatan, dan merangkumi sejumlah 1,849 kilometer (1,149 mi). 1,792 kilometer (1,113 mi) daripadanya merupakan landasan sempit, sementara 57 kilometer (35 mi) merupakan landasan piawai. 150 kilometer (93 mi) daripada landasan sempit dan semua landasan piawai berelektrik. Sistem Transit Aliran Ringan bertingkat yang agak murah digunakan di sesetengah bandar raya, seperti Kuala Lumpur.

Jalan air

Malaysia mempunyai jalan air sepanjang 7,200 kilometer (4,474 mi), kebanyakannya sungai. Daripada ini, 3,200 kilometer (1,988 mi) terletak di Semenanjung Malaysia, 1,500 kilometer (932 mi) di Sabah, dan 2,500 kilometer (1,553 mi) di Sarawak.

Talian paip

Malaysia mempunyai 3 kilometer (2 mi) talian paip luwapan, 1,965 kilometer (1,221 mi) talian paip gas, 31 kilometer (19 mi) talian paip minyak, dan 114 kilometer (71 mi) talian paip produk bertapis.

Perkapalan perdagangan

Jumlah: 360 buah kapal (1,000 GRT atau lebih) 5,389,397 GRT/7,539,178 metric tons berat mati (DWT) 
mengikut jenis: gas cair 25, kargo 100, kontena 66, pengankut kenderaan 8, pengangkut ternakan 1, penumpang 2, pukal 59, ro-ro 5, tangki kimia 38, tangki petroleum 56
Milik negara asing: China 1, Filipina 2, Hong Kong 8, Indonesia 2, Jepun 2, Jerman 2, Korea Selatan 1, Liberia 1, Monaco 1, Norway 1, Singapura 81, Vietnam 1 

terdaftar di negara lain: 75 (anggaran 2009)

Lapangan terbang dengan landasan berturap

Jumlah: 38 

Melebihi 3,047 m: 5 

2,438 ke 3,047 m: 7 

1,524 ke 2,437 m: 10 

914 ke 1,523 m: 9 

Kurang daripada 914 m: 7 (anggaran 2004)

Pangkalan helikopter

2 (anggaran 2006)  
Rujukan:
1) http://ms.m.wikipedia.org/wiki/Pengangkutan_di_Malaysia
Kampung Bunga Raya, Rawang

Poskod

Poskod yang digunakan di Kampung Bunga Raya, Rawang, Selangor ialah 47000.
Pepejal koko

Pepejal koko ialah campuran banyak bahan-bahan yang tinggal selepas mentega koko diekstrak dari biji koko. Ketika dijual sebagai produk akhir, ia mungkin juga dipanggil serbuk koko atau koko. Pepejal koko adalah kunci ramuan coklat, sirup cokelat, dan konfeksi coklat. Sebaliknya, komponen lemak coklat adalah mentega koko. Mentega koko adalah 50% hingga 57% berat biji koko dan memberikan coklat sifat leburnya. Likuor koko atau jisim koko adalah pes biji koko panggang dengan mentega koko dan pepejal dalam perkadaran semula jadi mereka. Resipi untuk coklat memerlukan tambahan ekstra lemak koko ke likuor koko, yang membawa kepada lebihan pepejal koko lalu menyebabkan bekalan serbuk koko yang agak murah. Ini berbeza dengan penggunaan koko yang terawal di Eropah di mana, sebelum susu dan coklat gelap dipopularkan, serbuk koko adalah produk utama dan mentega koko adalah hampir kepada produk sisa.
Pepejal koko mengandungi antioksidan flavanol, jumlah yang dikurangkan jika koko dikenakan pengalkalian mengurangkan asid. manfaat Kesehatan telah dikaitkan untuk koko flavonoid.

Sifat fizikal

Serbuk koko semulajadi mempunyai warna coklat terang dan pH boleh ekstrak 5.3 hingga 5.8. Serbuk koko yang diproses (dialkali) adalah lebih gelap warnanya, dari merah keperangan hingga hampir hitam, dengan pH dari 6.8 hingga 8.1. Proses pengalkalian mengurangkan kepahitan dan meningkatkan kelarutan, yang penting untuk aplikasi produk minuman. Semua nilai pH ini dianggap selamat untuk kegunaan makanan.

Flavonoid

Serbuk koko kaya dengan flavonoid, satu subset polifenol. Jumlah flavonoid bergantung kepada jumlah pemprosesan dan pengeluaran serbuk koko. Pengalkalian, juga dikenali sebagai pemprosesan Belanda, menyebabkan kandungan flavonoidnya dapat dikurangkan dengan ketara.

Keselamatan

Serbuk koko dan koko mungkin mengandungi kadmium, sejenis logam berat toksik dan mungkin karsinogen. Dari 1 Januari 2019, Kesatuan Eropah akan mengenakan had kadmium dalam serbuk koko sebanyak 0.6 μg setiap gram serbuk koko, dan 0.8 μg setiap gram untuk coklat dengan >= 50% jumlah pepejal koko kering. Di Kanada, hidangan harian produk kesihatan semulajadi mesti mengandungi tidak lebih daripada 6 μg kadmium untuk individu seberat 150 paun (68 kg) dan 3 μg untuk individu 75 paun (34 kg). Walaupun kerajaan AS tidak menetapkan had kadmium dalam makanan atau produk kesihatan, negeri California telah menubuhkan tahap pendedahan kadmium harian maksimum yang dibenarkan sebanyak 4.1 μg, dan memerlukan produk yang mengandungi lebih daripada jumlah ini setiap hari untuk bertanggungjawab memberi amaran pada label. Satu penyiasatan oleh makmal ujian pengguna bebas mendapati tujuh daripada sembilan serbuk koko dan coklat urai yang boleh didapati secara komersial mengandungi lebih daripada 0.3 μg kadmium setiap gram hidangan; lima produk ini melebihi had EU yang dicadangkan sebanyak 0.6 μg per gram.